দেশের শীর্ষস্থানীয় বাণিজ্য ও তথ্যপ্রযুক্তি শিল্পের জাতীয় সংগঠন বাংলাদেশ কম্পিউটার সমিতি (বিসিএস) ৩০ বছর পূর্তি উপলক্ষে জাঁকজমকপূর্ণ ‘৩ দশক উদযাপন এবং আইসিটি ফ্যামিলি ডে’এর আয়োজন করেছে। শুক্রবার নারায়ণগঞ্জের ভূলতা, রুপগঞ্জের সুবর্ণগ্রাম অ্যামিউজমেন্ট পার্ক অ্যান্ড রিসোর্টসে এই উদযাপনে প্রধান অতিথি হিসেবে উপস্থিত ছিলেন ডাক ও টেলিযোগাযোগ এবং তথ্য ও যোগাযোগ প্রযুক্তি মন্ত্রী মোস্তাফা জব্বার। শুক্রবার সকাল থেকে রাত পর্যন্ত এই আয়োজন অনুষ্ঠিত হয়। এতে বিসিএস এর প্রতিষ্ঠাকালীন সদস্য, সাবেক সভাপতি, সহ-সভাপতি এবং মহাসচিবদের উত্তরীয় এবং সম্মাননা স্মারক প্রদান করা হয়।